Abbé Pierre

Henri Antoine Grouès, ditto Abbé Pierre (Abbate Pietro) (nato a Lione (Francia), 'o 5 'e aùsto 'e 1912 - muorto a Parigi 'o 22 'e jennaro 'e 2007) fuje nu prèvete frangese, resestente, ommo pulíteco e funnatore int' 'o 1949 d' 'e Compagnons d'Emmaüs, n'organizzazzione p' 'e pòvere e 'e refuggiate.

Nasce a Lione inta na famiglia nummerosa (è quinto d'otto figli) e benestante. Studia int' 'o Culleggio d' 'e gesuite d' 'a sua cittate natale e entra adolescente int' 'o movemiento "scout". Sidecenne, durante na gita a Assisi decide 'e divintare cappuccino e tre anne doppo, doppo avere distribbuito a 'e pòvere quanto avuto in eredità, entra, siempre a Lione int' 'o cunvento 'e clausura d' 'e cappuccine e ci resta nfi a 'o 1938 studianno tiuloggìa e filosofìa.

Ordinato sacerdote, ll'anno doppo (1937), è custritto a abbannunare 'a vita munàsteca pe mutive 'e salute e svolge la sua attivitate priesso 'a diòcese 'e Grenoble 'e cui successivamente diventa vecario d' 'a cattedrale.

Entrò int' 'o movemiento d' 'a resestenza frangese durante la sicunna uerra munniale, addò operò co diverze pseudòneme (fino a chillo 'e "Abbé Pierre") sarvanno nummerose vite e favurenno 'a fuga d'abbrei e perzeguite pulìtece verzo 'a Sguizzera o l'Algirìa.

L'Abbé Pierre fu pe assaje anne cunsidirato 'o perzunaggio cchiù pupulare 'e Francia.

Arcune controverze ca lo riguàrdano sò ll'amicizzia c' 'o vìscuvo Jacques Gaillot e co Roger Garaudy, negazzionista 'e l'olocàusto, oltre a 'e crìteche 'e parte d' 'e cunservatore pe 'a sua pusezzione n favure 'e ll'aduzzione omosessuale e pe ll'ammissione d'avere avuto un rappuorto sessuale co na fèmmina doppo l'ordenazzione.

'O pupulare religgioso è deceduto a 94 anne la notte d' 'o 22 'e jennaro 'e 2007 doppo na lunga malatìa.

 Onurefecenze 
Grand' Croix de la Légion d'honneur ('o 14 'e luglio 'e 2004) 
Croix de guerre 1939-1945 co parme
Médaille de la Résistance
Premio Balzan (1991)

Categurìa:Religgiose
Categurìa:Franzese